বাস্তব ভাবনায় সেজে উঠেছে বালির পাল পাড়ার এই পুজো, কী থিম তাদের?

হাওড়া: হাওড়ার (Howrah) বালি (Bali) পালপাড়া সার্বজনীন দুর্গোৎসব কমিটি এ বছর পদার্পণ করল তাদের ৪৬তম বর্ষে। এবারের ভাবনা ‘মানত’।

মানুষ বিপদে-আপদে বা বিশেষ কোনো ইচ্ছা পূরণের আশায় দেবদেবীর কাছে যে মানত করে, সেই চিরচেনা প্রথাকেই এ বছর শিল্পকলা ও প্রতীকী রূপে তুলে ধরা হয়েছে প্যান্ডেলে।

আরও পড়ুন: জেলার পুজোগুলিকে উৎসাহিত করতে ‘শারদ সম্মান’-এর উদ্যোগ জামালপুর পঞ্চায়েত সমিতির

মণ্ডপে প্রবেশ করলেই চোখে পড়বে নানা হাতের ছাপ ও শিল্পকর্ম—যেখানে ধরা পড়েছে ভক্তদের বিভিন্ন মানতের ছবি। কখনও অসুস্থতা থেকে মুক্তির প্রার্থনা, কখনও আর্থিক সচ্ছলতার আশা, আবার কখনও সন্তানের কল্যাণ কামনা—সবই ফুটে উঠেছে এই শিল্পকল্পনায়।

কমিটির সদস্যদের কথায়, “আমরা চাই মানুষ এখানে এসে শুধু পূজা নয়, নিজের অন্তরের বিশ্বাস ও আশাকে নতুন করে উপলব্ধি করুক।”